### NN 59/2018 (4.7.2018.), Pravilnik o određivanju visine stvarnih troškova uporabe podataka dokumentacije državne izmjere i katastra nekretnina

DRŽAVNA GEODETSKA UPRAVA

1238

Na temelju članka 148. stavka 2. Zakona o državnoj izmjeri i katastru nekretnina (»Narodne novine« broj 16/07, 152/08, 124/10, 56/13, 121/16, 9/17) ravnatelj Državne geodetske uprave donosi

PRAVILNIK

O ODREĐIVANJU VISINE STVARNIH TROŠKOVA UPORABE PODATAKA DOKUMENTACIJE DRŽAVNE IZMJERE I KATASTRA NEKRETNINA

Članak 1.

Ovim Pravilnikom utvrđuju se uvjeti i mjerila za određivanje visine stvarnih troškova uporabe podataka dokumentacije državne izmjere i katastra nekretnina (u daljnjem tekstu: podaci), korištenje mrežnih usluga Državne geodetske uprave te za određena postupanja i obavljanje pojedinih poslova na zahtjev stranaka.

Članak 2.

Pod stvarnim troškovima podrazumijeva se dio troškova potreban za održavanje, reproduciranje (umnožavanje), isporuku i stavljanje na uvid podataka državne izmjere i katastra nekretnina sukladno svrsi za koju se traže.

Članak 3.

(1) Ponovna uporaba podataka iz članka 1. ovoga Pravilnika dopuštena je u komercijalne i nekomercijalne svrhe u skladu s uvjetima propisanim ovim Pravilnikom i u skladu sa ograničenjima propisanim posebnim propisima (zaštita osobnih podataka, nacionalna sigurnost i dr.).

(2) Za izdavanje izvoda, prijepisa, potvrda i preslika iz dokumentacije državne izmjere i katastra nekretnina, ostvarenje uvida, izravni uvid te za određena postupanja na zahtjev stranaka, stranka plaća stvarne troškove za izdavanje podataka, odnosno stvarne troškove za obavljanje pojedinih poslova.

Članak 4.

(1) Iznos stvarnog troška izražava se jediničnom naknadom. Jedinične naknade iskazane su u Prilozima 1. – 4. koji su sastavni dijelovi ovoga Pravilnika.

(2) Ukupna naknada za izdavanje podataka ili određena postupanja obračunava se sukladno elementima izračuna danim u Prilozima 1. – 4. ovoga Pravilnika.

(3) Ukoliko je u zahtjevu za izdavanje podataka navedeno više svrha, pripadajući koeficijent izračunava se zbrajanjem pojedinačnih koeficijenata.

(4) Ukupna naknada za izdavanje službenih državnih karata i tematskih karata za opću uporabu neposredno u skladu sa zakonom koji uređuje državnu izmjeru i katastar nekretnina (Prilog 3.) ili podataka putem CROPOS sustava (Prilog 4.) obračunava se zbrajanjem jediničnih naknada ili zbrajanjem odabranih modela korištenja sustava.

Članak 5.

(1) U Državnoj geodetskoj upravi i tijelu nadležnom za katastarske poslove Grada Zagreba izdaju se:

1. javne isprave

2. službeni podaci kao službeni dokumenti ili službene prostorne podloge

3. posebni podaci dobiveni obradom, spajanjem i oblikovanjem nekoliko pojedinačnih službenih podataka (u daljnjem tekstu: proizvodi), a mogu biti standardni i nestandardni

4. ostali podaci i dokumentacija nastali obavljanjem poslova iz nadležnosti Središnjeg ureda i područnih ureda za katastar, odnosno tijela nadležnog za katastarske poslove Grada Zagreba, kao i na tomu utemeljene potvrde

5. službene državne karte i tematske karte za opću uporabu neposredno.

(2) Za određena tehnička postupanja i obavljanje pojedinih poslova iz zakona koji uređuje državnu izmjeru i katastar nekretnina, naknada se obračunava s obzirom na uloženi rad koji je iskazan vremenom rada.

Članak 6.

U cilju detaljnijeg pregleda i dodatnog opisa podataka i standardnih proizvoda Državna geodetska uprava izrađuje i na mrežnim stranicama objavljuje Katalog podataka državne izmjere i katastra nekretnina.

Članak 7.

Pristup službenim podacima državne izmjere i katastra nekretnina može se omogućiti i putem mrežnih usluga.

Članak 8.

(1) Uvid u podatke ostvaruje se izravnim uvidom ili izdavanjem izvadaka i ispisa iz dokumentacije državne izmjere i katastra nekretnina.

(2) Za ostvarenje uvida u dokumentaciju državne izmjere i katastra nekretnina stranka podnosi zahtjev.

(3) Stvarni troškovi za ostvarenje izravnog uvida u dokumentaciju se ne naplaćuju, dok se stvarni troškovi za izdavanje izvadaka i ispisa iz dokumentacije državne izmjere i katastra nekretnina prilikom uvida u dokumentaciju naplaćuju sukladno Prilogu 1. ovoga Pravilnika.

Članak 9.

(1) Za izdavanje podataka i ostvarenje uvida u podatke korisnici podnose zahtjev u kojem navode ime i prezime, OIB i svrhu uporabe, osim za službene državne karte i tematske karte za opću uporabu neposredno iz Priloga 3. ovoga Pravilnika.

(2) Standardni obrasci zahtjeva objavljuju se na mrežnim stranicama Državne geodetske uprave.

Članak 10.

(1) U smislu ovoga Pravilnika korisnikom se smatra svaka fizička i pravna osoba kao i javnopravna tijela.

(2) Stalni korisnici su fizičke i pravne osobe i javnopravna tijela kojima je po posebnom zahtjevu odobren status stalnog korisnika, obzirom na učestalost izdavanja podataka.

(3) Obrazac zahtjeva za odobravanje izdavanja podataka kao stalnom korisniku nalazi se u Prilogu 5. koji je sastavni dio ovoga Pravilnika i u pravilu se podnosi jednom godišnje.

Članak 11.

(1) Prilikom izdavanja izvoda, prijepisa, potvrda i preslika iz dokumentacije državne izmjere i katastra nekretnina, po pojedinačnim zahtjevima javnopravnih tijela u odnosu na podatke koje javnopravna tijela koriste u svrhu poduzimanja određene upravne radnje, stvarni troškovi uporabe podataka dokumentacije državne izmjere i katastra nekretnina se ne naplaćuju.

(2) Prilikom izdavanja izvoda, prijepisa, potvrda i preslika iz dokumentacije državne izmjere i katastra nekretnina po pojedinačnim zahtjevima tijela državne uprave i drugih državnih tijela u odnosu na podatke koje ta tijela koriste u postupcima iz svoje nadležnosti, stvarni troškovi se ne naplaćuju.

(3) Prilikom izdavanja izvoda, prijepisa, potvrda i preslika iz dokumentacije katastra nekretnina, registra prostornih jedinica i katastra infrastrukture po zahtjevima upravnih tijela Grada Zagreba u odnosu na podatke koje ta tijela koriste u postupcima iz svoje nadležnosti, stvarni troškovi se ne naplaćuju.

(4) Stvarni troškovi uporabe podataka dokumentacije državne izmjere i katastra nekretnina se ne naplaćuju od javnopravnih tijela i kada je to propisano posebnim zakonom.

Članak 12.

(1) Stvarni troškovi uporabe podataka dokumentacije državne izmjere i katastra nekretnina se ne naplaćuju fizičkim i pravnim osobama koje imaju suglasnost Državne geodetske uprave odnosno obavljaju stručne geodetske poslove sukladno posebnom zakonu koji uređuje obavljanje stručnih geodetskih poslova, kada se isti koriste za potrebe održavanja katastra nekretnina, katastra zemljišta i katastra infrastrukture u slučaju kada se podaci preuzimaju elektroničkim putem i kada se elaborat izrađuje i predaje na pregled i potvrđivanje u digitalnom obliku korištenjem sustava Državne geodetske uprave za izradu geodetskog elaborata.

(2) Stvarni troškovi uporabe podataka dokumentacije državne izmjere i katastra nekretnina preuzetih elektroničkim putem naplatit će se sukladno odredbama ovoga Pravilnika ukoliko se elaborat ne izrađuje i ne predaje na pregled i potvrđivanje u digitalnom obliku korištenjem sustava Državne geodetske uprave iz stavka 1. ovoga članka.

(3) Stvarni trošak za poslove identifikacije katastarskih čestica naplaćuje se sukladno poglavlju 16. iz Priloga 1. ovoga Pravilnika.

(4) Stvarni troškovi pregleda elaborata se ne naplaćuju fizičkim i pravnim osobama koje imaju suglasnost Državne geodetske uprave odnosno obavljaju stručne geodetske poslove sukladno posebnom zakonu koji uređuje obavljanje stručnih geodetskih poslova, kada se isti koriste za potrebe izrade i održavanja katastra nekretnina odnosno katastra zemljišta te održavanja katastra infrastrukture.

(5) Fizičke i pravne osobe iz stavka 1. ovoga članka podnose zahtjev za odobravanje korisničkog imena i lozinke za dohvat podataka sukladno članku 20. stavak 4. ovoga Pravilnika, te za korištenje sustava iz članka 12. stavak 1. ovoga Pravilnika. Obrazac zahtjeva nalazi se u Prilogu 7. koji je sastavni dio ovoga Pravilnika.

Članak 13.

Prilikom izdavanja javnih isprava iz članka 5. stavka 1. točka 1. ovoga Pravilnika fizičkim osobama koje su oslobođene naplate upravne pristojbe prema odredbama Zakona o upravnim pristojbama ili drugim posebnim propisima, stvarni troškovi se ne naplaćuju. O navedenom oslobođenju stranka prilaže odgovarajući dokaz.

Članak 14.

S korisnicima podataka koji sudjeluju u sufinanciranju izrade i održavanja podataka državne izmjere i katastra nekretnina sklapaju se sporazumi u kojima se pored ostaloga utvrđuje način i vrijeme korištenja sufinanciranih podataka, pri tome uzimajući u obzir visinu uloženih sredstava.

Članak 15.

(1) Podaci za koje je odobrena uporaba prema odredbama ovoga Pravilnika mogu se koristiti samo za svrhu navedenu u zahtjevu.

(2) Odobrenjem zahtjeva stječe se pravo uporabe podataka za odobrenu svrhu, te se ni na koji način ne prenosi pravo vlasništva nad podacima. Državna geodetska uprava zadržava pravo vlasništva nad podacima čak i ako su isti uklopljeni u bazu podataka korisnika ili treće strane.

(3) Državna geodetska uprava zadržava pravo dodjeljivati prava uporabe podataka trećim stranama, tj. daljnjim korisnicima.

(4) Korisnik ne smije umnožavati ili davati na uporabu drugim osobama preuzete podatke bez posebne suglasnosti Državne geodetske uprave. Izuzetak čini umnožavanje u školama, fakultetima i drugim obrazovnim institucijama za potrebe provođenja nastave u dovoljnom broju primjeraka.

(5) Korisnik je odgovoran za bilo kakvu zlouporabu preuzetih podataka (osoblja, izvođača u slučaju podugovaranja ili trećih strana).

(6) Kada javnopravna tijela ustupaju na temelju posebnog ugovora podatke iz stavka 1. ovoga članka izvršitelju radi obavljanja poslova iz svoje nadležnosti, o ustupanju su dužni izvijestiti Državnu geodetsku upravu te ishoditi potpisanu izjavu o preuzimanju podataka od odgovorne osobe izvršitelja ugovora kojom se jamči da će se preuzeti podaci koristiti isključivo za potrebe izvršenja ugovora te pod najviše jednakim uvjetima pod kojima podatke koristi javnopravno tijelo.

(7) Ukoliko podaci iz stavka 1. ovoga članka sadržavaju i osobne podatke, korisnik je dužan pri njihovoj uporabi pridržavati se odredbi propisa koji uređuju zaštitu osobnih podataka.

(8) Odredbe ovoga članka primjenjuju se i na korištenje podataka putem mrežnih usluga, ukoliko nije u suprotnosti s odredbama iz članka 17. ovoga Pravilnika.

Članak 16.

(1) Prilikom preuzimanja podataka državne izmjere i katastra nekretnina iz članka 5. stavka 1. točke 2., 3. i 4. ovoga Pravilnika korisnik potpisuje izjavu kojom se obvezuje da će preuzete podatke upotrebljavati isključivo u navedenu svrhu.

(2) Obrazac izjave iz stavka 1. ovoga članka (Prilog 6.) sastavni je dio ovoga Pravilnika i potpisuje ga isključivo odgovorna osoba pravne ili fizičke osobe korisnika. Obrazac izjave je sastavni dio zahtjeva za izdavanje podataka.

(3) Prilikom izdavanja korisničkog imena i lozinke, odgovorna osoba fizičke ili pravne osobe kojoj je rješenjem Državne geodetske uprave izdana suglasnost za obavljanje stručnih geodetskih poslova potpisuju izjavu kojom se obvezuje da će preuzete podatke upotrebljavati isključivo za potrebe održavanja katastra nekretnina, katastra zemljišta i katastra infrastrukture. Obrazac izjave nalazi se u Prilogu 8. i sastavni je dio ovoga Pravilnika.

(4) Prilikom isporuke podataka Državna geodetska uprava dostavlja korisniku potrebne metapodatke o izdanom proizvodu kojima raspolaže.

Članak 17.

(1) Središnje mjesto pristupa mrežnim uslugama je geoportal Državne geodetske uprave.

(2) Kod uporabe podataka putem mrežnih usluga pregleda korisnik se mora registrirati. Zahtjev za registraciju podnosi se elektronskim putem i sadrži ime i prezime/naziv, e-mail adresu, grad i opcionalno svrhu.

(3) Iznimno od stavka 2. ovoga članka, pristup mrežnim uslugama pregleda može se omogućiti bez registracije za usluge nad podacima službenih državnih karata.

(4) Prije uporabe podatka putem mrežnih usluga korisnik je obavezan prihvatiti uvjete korištenja. Prihvaćanje uvjeta korištenja smatra se prihvatom izjave iz članka 16. stavak 1. ovoga Pravilnika. Uvjeti korištenja ovise o tipu usluge i u skladu su s odredbama ovoga Pravilnika.

(5) Mrežne usluge pregleda dostupne su registriranim korisnicima bez naknade. Uz prihvaćanje uvjeta korištenja korisnik može iste upotrebljavati za stvaranje novih proizvoda s dodanom vrijednošću, uz odricanje odgovornosti Državne geodetske uprave u slučaju nastanka bilo kakve štete prouzročene nefunkcioniranjem mrežnih usluga. Korisnik je obavezan kod objave podataka istaknuti izvor podataka kako slijedi »Sadrži podatke Državne geodetske uprave, vrsta podataka, datum preuzimanja i datum na koji se odnosi stanje podataka«.

(6) Mrežne usluge pregleda sa višom razinom usluge dostupne su registriranim korisnicima uz sklapanje ugovora na najmanje godinu dana. Naknada za uporabu dana je u Prilogu 2. ovoga Pravilnika.

(7) Mrežne usluge preuzimanja dostupne su korisnicima uz sklapanje ugovora na najmanje godinu dana na način naveden u Prilogu 2. ovoga Pravilnika. Naknada za uporabu ovoga tipa usluge dana je u Prilogu 2. ovoga Pravilnika. Za uporabu mrežnih usluga preuzimanja stranka podnosi zahtjev koji sadrži ime i prezime/naziv, OIB, e-mail, adresu/sjedište i svrhu.

Članak 18.

(1) Naknada za uporabu podataka za posebne namjene obračunava se uz primjenu dodatnih koeficijenata s kojima se množi ukupna naknada:

1. Javno objavljivanje, što podrazumijeva objavljivanje podataka u izvornom nepromijenjenom obliku (K = 1,3).

2. Uporaba za znanstveno-obrazovne potrebe, isključivo kao nastavno pomagalo, odnosno podaci potrebni za znanstveno-istraživačke radove koji ne mogu biti komercijalni ili komercijalno financirani (K = 0,1). U slučaju kada će preuzeti podaci biti javno objavljeni u sklopu znanstveno-istraživačkog rada i nekomercijalno korišteni (K = 0,3).

3. Izrada izvedenih proizvoda. Ovo pravo uporabe podataka podrazumijeva proizvodnju izvedenih (novih) proizvoda temeljenih na podacima iz ovoga Pravilnika, koje će korisnik kasnije distribuirati. Plaćanje korisničke naknade ne ovisi o tome ostvaruje li korisnik dobit. Analogni izvedeni proizvodi mogu biti izvedeni iz analognih ili digitalnih podataka iz ovoga Pravilnika. Digitalni izvedeni proizvodi mogu se proizvesti iz digitalnih podataka, skeniranih ili digitaliziranih analognih podataka. Naknada za korištenje, ovisno radi li se o analognim ili digitalnim izvedenim proizvodima izračunava se na temelju naknada iz Priloga 1. ovoga Pravilnika, ovisno o broju kopija analognih proizvoda, odnosno broju kopija/licenci uz sljedeće koeficijente:

|  |  |  |  |
| --- | --- | --- | --- |
| Analogni izvedeni proizvodi | | Digitalni izvedeni proizvodi | |
| Broj kopija | Koeficijent naknade | Broj kopija i/ili licenci | Koeficijent naknade |
| 1 do 100 | 1,3 | 1 do 100 | 1,3 |
| 101 do 1.000 | 1,5 | 101 do 1.000 | 1,5 |
| 1.001 do 3.000 | 2,0 | 1.001 do 3.000 | 2,0 |
| 3.001 do 5.000 | 2,5 | 3.001 do 5.000 | 2,5 |
| 5.001 do 10.000 | 3,5 | 5.001 do 10.000 | 3,0 |
| 10.001 do 25.000 | 5,0 | 10.001 do 25.000 | 3,5 |
| 25.001 do 50.000 | 8,0 | 25.001 do 50.000 | 4,0 |
| Više od 50.000 | 11,0 | Više od 50.000 | 5,0 |

4. U slučaju kada se izvedeni podaci koriste za prikaz u određenoj mrežnoj aplikaciji uz funkcijske mogućnosti kao što je navigacija, uvećanje, smanjenje, pomicanje, preklapanje i ispis (K = 1,2).

5. U slučaju kada se preuzeti i/ili izvedeni podaci koriste za prikaz u određenoj mrežnoj aplikaciji koji osim pregleda podataka omogućuje i prikaz i/ili preuzimanje atributnih vrijednosti te preuzimanje izvedenih podataka u PDF ili sličnom formatu (K = 1,4).

(2) Kod izračuna cijena uporabe podataka iz stavka 1. ovoga članka ne primjenjuju se koeficijenti iz Priloga 1. točka 5. ovoga Pravilnika.

(3) Koeficijent za uporabu podataka iz stavka 1. točke 1., 3., 4. i 5. ovoga članka ne obračunava se javnopravnim tijelima za obavljanje poslova iz nadležnosti.

(4) Koeficijenti iz ovoga članka primjenjuju se i na podatke preuzete putem mrežnih usluga iz Priloga 2. ovoga Pravilnika, ukoliko nisu u suprotnosti s odredbama članka 17.

Članak 19.

(1) Korisnik podataka pri javnom objavljivanju podataka iz članka 18. stavka 1. točka 1. ovoga Pravilnika obavezan je istaknuti izvor podataka (Državna geodetska uprava), naziv proizvoda i vremensko razdoblje/datum na koji se odnose podaci. Pri javnoj objavi podataka na internetu, preuzeti podaci dostupni su isključivo kao slika (raster). Korisnik je obavezan onemogućiti preuzimanje javno objavljenih podataka od strane treće osobe i isti mogu biti prikazani samo na mrežnoj stranici korisnika. Pored prikaza dopuštene su funkcije navigacije, uvećanja, smanjenja, pomicanja, preklapanja i ispisa.

(2) Za uporabu podataka za znanstveno-obrazovne potrebe iz članka 18. stavka 1. točka 2. ovoga Pravilnika potrebno je uz zahtjev za izdavanje podataka priložiti potvrdu kojom se potvrđuje svrha uporabe navedena u zahtjevu. Potvrda treba biti ovjerena i potpisana od odgovorne osobe znanstveno-istraživačke, odnosno obrazovne ustanove. Kod izdavanja podataka putem mrežnih usluga, podaci se izdaju tek po primitku navedene potvrde.

(3) Kod izrade izvedenih proizvoda iz članka 18. stavka 1. točka 3. ovoga Pravilnika korisnik mora osigurati da treće strane ne mogu izvesti i/ili distribuirati izvorne podatke. Pri prenošenju podataka trećoj strani korisnik je dužan navesti vlasnička prava Državne geodetske uprave izvornih podataka.

(4) Za uporabu izvedenih podataka za prikaz u mrežnoj aplikaciji iz članka 18. stavka 1. točka 4. i 5. ovoga Pravilnika preuzeti podaci dostupni su isključivo kao slika (raster). Pored prikaza dopuštene su funkcije navigacije, uvećanja, smanjenja, pomicanja, preklapanja i ispisa. Izvedeni podaci prikazuju se isključivo na mrežnoj stranici korisnika koji je dužan onemogućiti iz javno objavljenih podatka rekonstruiranje izvornih podataka Državne geodetske uprave i onemogućiti korištenje u komercijalne svrhe od strane treće osobe. U slučaju kada se unutar iste mrežne stranice upravlja s više mrežnih aplikacija, svaka od njih smatra se zasebnim izvedenim proizvodom.

(5) Uvjeti navedeni u stavcima 1., 2., 3. i 4. ovoga članka, navode se, ovisno o slučaju, u izjavi iz članka 16. stavka 1. ovoga Pravilnika.

Članak 20.

(1) Prilikom izdavanja javnih isprava elektroničkim putem stvarni troškovi se ne naplaćuju.

(2) Pod elektroničkim izdavanjem javnih isprava koje se odnose na podatke katastra nekretnina podrazumijeva se izdavanje putem odgovarajuće pristupne točke. U navedenom slučaju zahtjev se podnosi elektroničkim putem.

(3) Izdavanje službenih podataka, odnosno službenih prostornih podloga putem mrežnih usluga uređeno je u Prilogu 2. ovoga Pravilnika.

(4) Dohvat podataka za koje se stvarni troškovi uporabe podataka dokumentacije državne izmjere i katastra nekretnina ne naplaćuju sukladno odredbi članka 12. stavka 1. ovoga Pravilnika omogućava se putem posebne pristupne točke elektroničkim putem.

Članak 21.

Danom stupanja na snagu ovoga Pravilnika prestaje važiti Pravilnik o određivanju visine stvarnih troškova uporabe podataka dokumentacije državne izmjere i katastra nekretnina (»Narodne novine«, br. 148/08, 75/09 i 51/13).

Članak 22.

Ovaj Pravilnik objavit će se u »Narodnim novinama«, a stupa na snagu 1. rujna 2018.

Klasa: 930-01/17-01/13

Urbroj: 541-01/1-18-18

Zagreb, 21. lipnja 2018.

Ravnatelj
 dr. sc. Damir Šantek, dipl. ing. geod., v. r.

PRILOG 1.

NAKNADE ZA IZDAVANJE PODATAKA DRŽAVNE IZMJERE I KATASTRA NEKRETNINA

1. PODACI O GEODETSKIM TOČKAMA

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Geodetska točka s pripadajućim koordinatama i visinom | analogni/digitalni | A4/XLS | točka | 5,00 kn |
| Svi podaci o geodetskoj točki s pripadajućim koordinatama i visinom i skicom položaja | analogni/digitalni | A4/PDF | točka | 20,00 kn |

2. AEROFOTOGRAMETRIJSKI MATERIJALI

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Skanirani crno-bijeli aerofotogrametrijski snimak | digitalni | TIFF | snimak | 80,00 kn |
| Skanirani kolor aerofotogrametrijski snimak | digitalni | TIFF | snimak | 100,00 kn |
| Aerofotogrametrijski snimak snimljen digitalnom fotogrametrijskom kamerom | digitalni | TIFF | snimak | 150,00 kn |
| Aerofotogrametrijski materijal izvod iz sadržaja snimke | analogni | A4 | snimak ili dio snimka | 50,00 kn |
| Aerofotogrametrijski materijal izvod iz sadržaja snimke | analogni | A3 | snimak ili dio snimka | 100,00 kn |
| Povijesni aerofotogrametrijski snimak snimljen prije 1990. godine – izvod iz sadržaja | analogni | A4 | snimak ili dio snimka | 100,00 kn |
| Podaci aerotriangulacije | digitalni | TXT | podaci po snimku | 20,00 kn |

3. ORTOFOTOKARTE MJERILA 1 : 2 000 i 1 : 5 000

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Ortofotokarta – kolor | digitalni | TIFF+ TFW+ DWG | list | 150,00 kn |
| Ortofotokarta – kolor | analogni | B2 | list | 250,00 kn |
| Ortofotokarta – izvod iz sadržaja karte u originalnom mjerilu | analogni | A4 | dio lista | 50,00 kn |

4. HRVATSKA OSNOVNA KARTA (HOK)

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| HOK 1 : 5 000 | digitalni | TIFF+TFW | list | 100,00 kn |
| HOK 1 : 5 000 | analogni | B2 | list | 200,00 kn |
| HOK 1 : 5 000 – izvod iz sadržaja karte u originalnom mjerilu | analogni | A4 | izvod na A4 | 50,00 kn |

5. DETALJNE TOPOGRAFSKE KARTE (DTK)

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| DTK u mjerilu 1 : 25 000 (TK25) | analogni | B2 | list | 150,00 kn |
| DTK u mjerilu 1 : 25 000 (TK25) | digitalni | TIFF+TFW | list | 100,00 kn |
| DTK u mjerilu 1 : 25 000 (TK25) prikazana u neprekinutom nizu za odabrano područje (»kartozid«) | digitalni | PDF | datoteka | broj listova TK25 \* 150 kn |
| DTK u mjerilu 1 : 100 000 (TK100) | analogni | B2 | list | 100,00 kn |
| DTK u mjerilu 1 : 100.000 (TK100) | digitalni | TIFF+TFW | list | 75,00 kn |
| DTK u mjerilu 1 : 200 000 (TK200) | analogni | B2 | list | 100,00 kn |
| DTK u mjerilu 1 : 200 000 (TK200) | digitalni | TIFF+TFW | list | 75,00 kn |
| DTK u mjerilu 1 : 25 000 (TK25) – izvod iz sadržaja karte u originalnom mjerilu | analogni | A4 | izvod na A4 | 50,00 kn |

Napomena:

1. Ukupna naknada za podatke iz tablica 2. – 5. izračunava se na sljedeći način, uz upotrebu koeficijenta:

– 6 – 10 proizvoda 0,9 jedinične cijene

– 11 – 20 proizvoda 0,8 jedinične cijene

– 21 – 50 proizvoda 0,7 jedinične cijene

– 51 – 100 proizvoda 0,6 jedinične cijene

– 100 – 5000 proizvoda 0,5 jedinične cijene

– iznad 5001 proizvoda 0,2 jedinične cijene.

2. Navedeni popusti ne obračunavaju se kod izračuna naknada iz Priloga 2. ovoga Pravilnika.

6. DIGITALNI MODEL RELJEFA

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Izvorni podaci DMR-a nastali fotogrametrijskom restitucijom | digitalni | DWG, DGN | ha | 50,00 kn + 0,20 kn/ha |
| Izvorni podaci DMR-a nastali vektorizacijom slojnica iz HOK-a | digitalni | DWG, DGN | ha | 50,00 kn + 0,10 kn/ha |
| Digitalni model visine (DMV) rezolucije 25 x 25 m | digitalni ASCII | XYZ | ha | 50,00 kn + 0,20 kn/ha |

7. PODACI O DRŽAVNOJ GRANICI

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Podaci za kopneni dio državne granice | digitalni | SHP | RH | 200,00 kn |
| Podaci za kopneni dio državne granice s jednom susjednom državom | digitalni | SHP | Slovenija/MađarskaBiH/Srbija/Crna Gora | 50,00 kn |
| Granična točka s pripadajućim koordinatama | analogni/ digitalni | A4/XLS | točka | 5,00 kn |
| Svi podaci o graničnoj točki s pripadajućim koordinatama i skicom položaja | digitalni/  analogni | PDF/ | točka | 20,00 kn |

Napomena: Podaci o graničnim točkama izdaju se samo za državne granice koje su utvrđene i označene, tj. bilateralno usuglašene i ratificirane.

8. PODACI REGISTRA PROSTORNIH JEDINICA

8.1. PODACI IZ POPISA PROSTORNIH JEDINICA

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Popis gradova i općina (županije, gradovi i općine) za područje Republike Hrvatske | digitalni | XML | 1 popis | 400,00 kn |
| Popis prostornih jedinica mjesne samouprave (gradski kotar, gradska četvrt, mjesni odbor) za područje Republike Hrvatske | digitalni | XML | 1 popis | 600,00 kn |
| Popis katastarskih prostornih jedinica (katastarske općine, katastarski uredi i ispostave) za područje Republike Hrvatske | digitalni | XML | 1 popis | 600,00 kn |
| Popis naselja (naselja, gradovi/općine, županije) za područje Republike Hrvatske | digitalni | XML | 1 popis | 800,00 kn |
| Popis statističkih krugova za područje Republike Hrvatske | digitalni | XML | 1 popis | 1.000,00 kn |
| Popis popisnih krugova za područje Republike Hrvatske | digitalni | XML | 1 popis | 3.000,00 kn |
| Popis ulica za područje Republike Hrvatske | digitalni | XML | 1 popis | 3.000,00 kn |
| Popis ulica za područje jedne županije | digitalni | XML | 1 popis | 600,00 kn |
| Popis kućnih brojeva za područje Republike Hrvatske | digitalni | XML | 1 popis | 6.000,00 kn |
| Popis kućnih brojeva za područje jedne županije | digitalni | XML | 1 popis | 1.000,00 kn |
| Popis pojedinačnih prostornih jedinica | digitalni | XML | 1 prostorna jedinica | 10,00 kn + 2,00 kn po prostornoj jedinici |
| Popis pojedinačnih ulica | digitalni | XML | 1 ulica | 10,00 kn + 0,30 kn po ulici |
| Popis pojedinačnih kućnih brojeva | digitalni | XML | 1 kućni broj | 10,00 kn + 0,15 kn po kućnom broju |

Napomena:

1. Popisi županija, gradova/općina, naselja, mjesne samouprave, katastarskih općina objavljuju se na mrežnim stranicama Državne geodetske uprave. U slučaju izravnog preuzimanja sa mrežnih stranica navedeni popisi preuzimaju se bez naknade.

2. Podaci iz popisa prostornih jedinica sa stanjem na dan 31. 3. 2011. izdaju se u PDF formatu.

8.2. PODACI IZ GRAFIČKOG DIJELA REGISTRA PROSTORNIH JEDINICA

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Svi podaci za područje Republike Hrvatske u digitalnom obliku | digitalni | SHP | RH | 5.000,00 kn |
| Svi podaci za područje županije u digitalnom obliku | digitalni | SHP | 1 županija | 3.500,00 kn |
| Svi podaci za područje grada/općine u digitalnom obliku | digitalni | SHP | 1 grad/općina | 2.100,00 kn |
| Podaci za popisni krug u digitalnom obliku | digitalni | SHP | 1 popisni krug | 10,00 kn + 1,00 kn po popisnom krugu |
| Podaci za ulicu u digitalnom obliku | digitalni | SHP | 1 ulica | 10,00 kn + 1,00 kn po ulici |
| Podaci za kućni broj u digitalnom obliku | digitalni | SHP | 1 kućni broj | 10,00 kn + 0,15 kn po kućnom broju |
| Podaci za prostornu jedinicu u digitalnom obliku | digitalni | SHP | 1 prostorna jedinica | 200,00 kn |

Napomena: Kod ponovnog izdavanja podataka (nadopune) prethodno izdanih podataka iz 8.1. i 8.2. ovoga Priloga u roku od dvije godine i u istu svrhu u koju su inicijalno izdani, cijena za te podatke iznosi 20% od navedenog iznosa. Navedeno se odnosi na izdavanje podataka u digitalnom obliku.

8.3. KARTOGRAFSKI PRIKAZI PROSTORNIH JEDINICA

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Izrada preglednog kartografskog prikaza podataka RPJ na službenoj podlozi | digitalni | PDF | sat\* | 230,00 kn |
| Ispis preglednog kartografskog prikaza podataka RPJ na službenoj podlozi | analogni |  | A1 | 250,00 kn |
| Ispis preglednog kartografskog prikaza podataka RPJ na službenoj podlozi | analogni |  | A0 | 300,00 kn |

Napomena: \* Svaki započeti sat računa se kao cijeli.

9. PODACI IZ KATASTRA NEKRETNINA ODNOSNO KATASTRA ZEMLJIŠTA

9.1. GEODETSKO-TEHNIČKI DIO

9.1.1. Katastarski plan

9.1.1.1. Katastarski plan u analognom obliku

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Izvod iz katastarskog plana (Svaki daljnji primjerak istog izvoda stoji 5,00 kn) | analogni |  | A4 | 20,00 kn |
| Izvod iz katastarskog plana (Svaki daljnji primjerak istog izvoda stoji 10,00 kn) | analogni |  | A3 | 40,00 kn |
| Izvod iz katastarskog plana (Svaki daljnji primjerak istog izvoda stoji 20,00 kn) | analogni |  | A2 | 80,00 kn |

Napomena: Naknada za svaki sljedeći format papira (jedinicu mjere) izvodi se iz jedinice mjere A4 čija se naknada tada računa u iznosu od 20,00 kn.

9.1.1.2. Katastarski plan u rasterskom obliku

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Katastarski plan | digitalni | TIFF, JPEG | A4 | 20,00 kn |
| Katastarski plan | digitalni | TIFF, JPEG | A3 | 40,00 kn |
| Katastarski plan | digitalni | TIFF, JPEG | A2 | 80,00 kn |
| Katastarski plan | digitalni | TIFF, JPEG | cm2 sadržaja plana | 10,00 kn + 0,05 kn/cm2 |

Napomene:

1. Naknada za svaki sljedeći format papira (jedinicu mjere) izvodi se iz jedinice mjere A4 čija se naknada tada računa u iznosu od 20,00 kn.

2. Cijena se odnosi na sve verzije katastarskih planova u rasterskom obliku.

3. Za podatke za koje je navedeno više formata, podaci se izdaju u jednom od raspoloživih formata, tj., u formatu u kojem su podaci dostupni.

9.1.1.3. Digitalni katastarski plan

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Digitalni katastarski plan | digitalni | DXF, DWG, SHP | katastarska čestica | 10,00 kn + 1,50 kn/čest |
| Digitalni katastarski plan i knjižni podaci o katastarskim česticama i nositeljima prava | digitalni | GML, DXF + XLS | katastarska čestica | 10,00 kn + 2,00 kn/čest |
| Digitalni katastarski plan i knjižni podaci o katastarskim česticama i vlasnicima 1) | digitalni | GML | katastarska čestica | 0 kn kn/čest |
| Nestandardni izvodi 2) | digitalni | DXF, DWG, SHP | sat | 230,00 kn |

1) podaci se izdaju elektroničkim putem samo u svrhu izrade geodetskih elaborata i geodetskog projekta u skladu s člankom 12. stavkom 1. ovoga Pravilnika

2) Naknada se odnosi na tehničke radnje potrebne za pripremu nestandardnog upita odnosno izvoda. Svaki započeti sat računa se kao cijeli. Ukupni trošak nestandardnog izvoda čini stvarni trošak izrade nestandardnog upita odnosno izvoda po satu te naknada za izdane podatke iz 9.1.1.3. ovoga Priloga.

Napomena: Kod ponovnog izdavanja podataka u istu svrhu u koju su inicijalno izdani, tj. nadopune prethodno izdanih podataka digitalnog katastarskog plana u roku od dvije godine, cijena se obračunava u odnosu na broj promjena na katastarskim česticama. Navedeno se odnosi na najmanje jednu katastarsku općinu.

9.1.2. Zbirka elaborata (parcelacijski, geodetski, elaborat katastarske izmjere, elaborat komasacije, geodetski projekt)

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Skica izmjere/fotoskica | digitalni | TIFF, PDF, DJVU | A4 | 40,00 kn |
| Skica izmjere/fotoskica | digitalni | TIFF, PDF, DJVU | > A4 | 50,00 kn |
| Skica izmjere/fotoskica | analogni | - | A4 | 20,00 kn |
| Ostali sastavni dijelovi elaborata | digitalni | TIFF, PDF, DJVU, ASCII, DWG | dio | 10,00 kn |
| Ostali sastavni dijelovi elaborata | analogni | - | A4 | 10,00 kn |

Napomena: Naknada za svaki sljedeći format papira (jedinicu mjere) izvodi se iz jedinice mjere A4. Za podatke za koje je navedeno više formata, podaci se izdaju u jednom od raspoloživih formata, tj., u formatu u kojem su podaci dostupni. U slučaju ostalih sastavnih dijelova elaborata jedinica mjere „dio“ određuje se sukladno pravilniku koji definira sastavne dijelove elaborata.

9.2. POPISNO-KNJIŽNI DIO

9.2.1. Standardni izvodi

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Prijepis posjedovnog lista ili izvod iz posjedovnog lista (Svaki daljnji primjerak istog prijepisa/izvoda stoji 5,00 kn) | analogni |  | A4 | 0,00 kn |
| Izvadak iz Baze zemljišnih podataka | analogni |  | A4 | 0,00 kn |
| Popis katastarskih čestica s površinama i načinima uporabe | analogni |  | A4 | 5,00 kn |
| Popis katastarskih čestica s nositeljima prava i adresama | analogni |  | A4 | 5,00 kn |
| Popisi i pomoćni popisi iz popisno-knjižnog dijela katastarskog operata/baze zemljišnih podataka | analogni/digitalni | XLS | čestica/  redak | 10,00 kn + 0,20 kn/čest/red |

Napomene:

1. Sadržaj popisa i pomoćnih popisa propisan je pravilnikom koji definira sadržaj i oblik katastarskog operata katastra nekretnina.

2. Naknada za svaki sljedeći format papira (jedinicu mjere) izvodi se iz jedinice mjere A4.

9.2.2. Nestandardni izvodi

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Nestandardni izvodi – knjižni | digitalni/ analogni | XLS | sat | 230,00 kn |

Napomena: Svaki započeti sat računa se kao cijeli. Ukupni trošak nestandardnog izvoda čini stvarni trošak izrade nestandardnog upita odnosno izvoda po satu iz 9.2.2 te naknada za izdane podatke iz 9.2.1. ovoga Priloga.

10. PODACI KATASTRA INFRASTRUKTURE

10.1. GRAFIČKI DIO

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Izvod iz plana katastra infrastrukture  (Svaki daljnji primjerak istog izvoda stoji 5,00 kn) | analogni |  | A4 | 20,00 kn |
| Izvod iz plana katastra infrastrukture  (Svaki daljnji primjerak istog izvoda stoji 10,00 kn) | analogni |  | A3 | 40,00 kn |
| Izvod iz plana katastra infrastrukture  (Svaki daljnji primjerak istog izvoda stoji 20,00 kn) | analogni |  | A2 | 80,00 kn |
| Izvod iz plana katastra infrastrukture  (Svaki daljnji primjerak istog izvoda stoji 40,00 kn) | analogni |  | A1 | 160,00 kn |
| Izvod iz plana katastra infrastrukture (samo vod) | Digitalni/vektorski | DWG/SHP | 1 km | 10,00 kn + 25,00 kn/km\* |
| Plan katastra infrastrukture | digitalni | TIFF,  JPEG | cm2 plana | 10,00 kn + 0,05 kn/cm2 |

Napomena: \* svaki započeti kilometar računa se kao cijeli (npr. za vod duljine 0,3 km naknada iznosi 10+25=35 kn, za vod duljine 1,4 km naknada iznosi 10+2x25=60 kn).

10.2. ZBIRKA ELABORATA KATASTRA INFRASTRUKTURE

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Sastavni dijelovi elaborata iz pismohrane | digitalni | TIFF, PDF, JPEG, DJVU | dio | 10,00 kn |
| Sastavni dijelovi elaborata iz pismohrane | analogni | - | A4 | 10,00 kn |

Napomene:

1.     Naknada za svaki sljedeći format papira (jedinicu mjere) izvodi se iz jedinice mjere A4.

2.     Za podatke iz poglavlja 10. ovoga Priloga za koje je navedeno više formata, podaci se izdaju u jednom od raspoloživih formata, tj. u formatu u kojem su podaci dostupni.

3.     Jedinica mjere »dio« određuje se sukladno pravilniku koji definira sastavne dijelove elaborata katastra infrastrukture.

11. TOPOGRAFSKE KARTE I ORTOFOTOKARTE RANIJIH VERZIJA

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Topografske karte ranijih verzija od mjerila 1 : 5 000 prema sitnijim | analogni | B2 | list | 1,3\*cijena službene karte |
| Topografske karte ranijih verzija od mjerila 1 : 5 000 prema sitnijim | digitalni | TIFF + TFW | list | 1,3\*cijena službene karte |
| Ortofotokarte ranijih verzija | digitalni | TIFF + TFW | list | 200,00 kn |
| Ortofotokarte ranijih verzija | analogni | B2 | list | 300,00 kn |

12. VEKTORSKI TOPOGRAFSKI PODACI

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| PTK u mjerilu 1 : 300.000 (PTK300) | digitalni | DWG | cijela Republika Hrvatska | 1.000,00 kn |
| PTK u mjerilu 1 : 300.000 (PTK300) pojedinačni tematski sloj | digitalni | DWG | cijela Republika Hrvatska | 300,00 kn |
| Podaci Temeljne topografske baze (TTB) za objektne cjeline: HIDROGRAFIJA, PROMET, GRAĐEVINE.  Cijena je izražena za obuhvat podataka jedne objektne cjeline TTB-a | digitalni | GDB | ha | 1,50 kn |
| Podaci Temeljne topografske baze (TTB) za objektne cjeline: VODOVI, POKROV I KORIŠTENJE ZEMLJIŠTA, GEOGRAFSKA IMENA  Cijena je izražena za obuhvat podataka jedne objektne cjeline TTB-a | digitalni | GDB | ha | 0,50 kn |
| Podaci u mjerilu  1 : 1.000.000 za područje RH | digitalni | GDB | cijela Republika Hrvatska | 650,00 kn |
| Zaštitni obalni pojas (ZOP) – linija ZOP-a | digitalni | SHP | linija ZOP-a | 1.000,00 kn |

13. PROGRAMSKE APLIKACIJE

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| T7D – Službeni program za transformaciju koordinata na području RH | program | - | kom | 0,00 kn |
| DAT\_ABMO (Službeni program za transformaciju koordinata na području RH) + IHRG2009 (Službeni program za interpolaciju geoida na području RH) | program | - | kom | 0,00 kn |

14. OSTALI PROIZVODI

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Izdavanje podataka iz pismohrane (arhivske građe) | digitalni | TIFF, PDF, DJVU | dokument | 10,00 kn |
| Izdavanje podataka iz pismohrane | analogni | - | A4 | 10,00 kn |
| Podjela na listove za mjerila  1 : 1 000 do 1 : 250 000 u HTRS96/TM | digitalni | SHP | cijela Republika Hrvatska | 0,00 |

Napomena:

1.     Naknada za svaki sljedeći format papira (jedinicu mjere) izvodi se iz jedinice mjere A4.

2.     Za podatke za koje je navedeno više formata, podaci se izdaju u jednom od raspoloživih formata, tj. u formatu u kojem su podaci dostupni.

3.     Izdavanje podataka iz pismohrane definirano u poglavlju 14. ovoga Priloga ne odnosi se na izdavanje podataka iz 9.1.2. i 10.2. ovoga Priloga.

15. POSTUPANJA TEMELJEM ODREDBI ZAKONA O DRŽAVNOJ IZMJERI I KATASTRU NEKRETNINA

|  |  |  |
| --- | --- | --- |
| Naziv postupanja | Vrsta i osnova postupanja | Naknada po započetom satu |
| Postupanja temeljem odredbi Zakona o državnoj izmjeri i katastru nekretnina | Obilježavanje granica neobilježenih zemljišta (članak 45. Zakona o državnoj izmjeri i katastru nekretnina) | 230,00 kn |
| Postupanja temeljem odredbi Zakona o državnoj izmjeri i katastru nekretnina | Ispravak pogrešaka koje nastanu zbog neobilježavanja granica zemljišta (članak 45. Zakona o državnoj izmjeri i katastru nekretnina) | 230,00 kn |
| Postupanja temeljem odredbi Zakona o državnoj izmjeri i katastru nekretnina | Izrada elaborata za promjene na nekretninama koje nositelji prava nisu prijavili (članak 57. Zakona o državnoj izmjeri i katastru nekretnina) | 230,00 kn |
| Postupanja temeljem odredbi Zakona o državnoj izmjeri i katastru nekretnina | Privremeno ili trajno premještanje ili odstranjivanje oznake izmjere (članak 116. Zakona o državnoj izmjeri i katastru nekretnina) | 230,00 kn |
| Postupanja temeljem odredbi Zakona o državnoj izmjeri i katastru nekretnina | Geodetske usluge koje se odnose na obavljanje geodetskih poslova vezanih za promjenu načina uporabe zemljišta (članak 122. Zakona o državnoj izmjeri i katastru nekretnina) | 230,00 kn |
| Postupanja temeljem odredbi Zakona o državnoj izmjeri i katastru nekretnina | Identifikacija u postupcima rješavanja imovinsko-pravnih odnosa za tijela državne uprave (članak 122. Zakona o državnoj izmjeri i katastru nekretnina) | 0,00 kn |
| Postupanja temeljem odredbi Zakona o državnoj izmjeri i katastru nekretnina | Obrada službenih podataka za tijela državne uprave (članak 122. Zakona o državnoj izmjeri i katastru nekretnina) | 0,00 kn |
| Postupanja temeljem odredbi Zakona o državnoj izmjeri i katastru nekretnina | Obrada službenih podataka za tijela područne (regionalne) i lokalne samouprave (članak 122. Zakona o državnoj izmjeri i katastru nekretnina) | 230,00 kn |

16. OSTALI POSLOVI

|  |  |
| --- | --- |
| Naziv postupanja | Naknada po započetom satu |
| Izrada povijesti promjena na katastarskoj čestici | 230,00 |
| Identifikacija katastarskih čestica prema zemljišno knjižnom stanju | 50,00 kn |
| Identifikacija katastarskih čestica prema prethodnoj katastarskoj izmjeri | 50,00 kn |

Napomena: Za ostale poslove koji nisu definirani u poglavljima 15. i 16. ovoga Priloga, naknada se obračunava po započetom satu od 230,00 kuna.

PRILOG 2.

NAKNADE ZA IZDAVANJE PODATAKA DRŽAVNE IZMJERE I KATASTRA NEKRETNINA PUTEM MREŽNIH USLUGA

Na geoportalu Državne geodetske uprave objavljuje se popis dostupnih mrežnih usluga te ovisno o raspoloživim funkcionalnostima usluga moguće opcije naknade troškova.

Za korištenje prostornih mrežnih usluga iz poglavlja 1. i 2. ovoga Priloga korisnik sklapa poseban ugovor s Državnom geodetskom upravom, osim u slučaju 1.2.1.1. i 1.3. ovoga Priloga.

1. MREŽNE USLUGE PROSTORNIH PODATAKA

Pod mrežnim uslugama prostornih podataka u smislu ovoga Pravilnika podrazumijevaju se sljedeće mrežne usluge:

Usluge pregleda:

Web Map Service (WMS) – standard za dinamičko dijeljenje prostornih podataka putem interneta gdje se podaci objavljuju u obliku geokodiranih digitalnih slikovnih datoteka.

Web Map Tile Service (WMTS) – standard za dijeljenje unaprijed definiranih prostornih podataka (po pitanju sadržaja, obuhvata i rezolucije) u obliku geokodiranih slikovnih datoteka.

Usluge preuzimanja:

Web Feature Service (WFS) – standard koji omogućuje preuzimanje prostornih podataka pohranjenih u različitim formatima i izvorima, temeljem definiranih kriterija.

ATOM – usluga preuzimanja koja omogućuje jednostavno preuzimanje unaprijed definiranih skupova podataka, bez mogućnosti promjene sadržaja i definiranja dodatnih parametra od strane korisnika.

Web Coverage Service (WCS) – standard koji omogućuje preuzimanje rasterskih podataka putem interneta.

Usluge pronalaženja:

Catalog Service for the Web (CSW) – standard koji omogućuje pronalaženje prostornih podataka, skupova prostornih podataka i mrežnih usluga temeljem odgovarajućih metapodataka pohranjenih u katalog metapodataka.

1.1. MREŽNE USLUGE PREGLEDA

a korištenje prostornih mrežnih usluga iz članka 17. stavka 6. korisnik plaća naknadu:

|  |  |  |
| --- | --- | --- |
| Razdoblje | Tip usluge | Naknada (kn) |
| 1 godina | WMS | 6.000,00 |
| 1 godina | WMTS | 4.000,00 |

1.2. MREŽNE USLUGE PREUZIMANJA

1.2.1. ATOM (predefinirani set podataka)

1.2.1.1. ATOM – jednokratno preuzimanje

Ukupna naknada predstavlja umnožak koeficijenta 0,1 i stvarnog troška inicijalnog preuzimanja podataka izračunat po elementima iz Priloga 1. ovoga Pravilnika. U slučaju jednokratnog preuzimanja podataka na način iz ovog poglavlja korisnik ne potpisuje ugovor.

1.2.1.2. ATOM – godišnje preuzimanje

Ukupna naknada predstavlja zbroj:

|  |  |
| --- | --- |
| 1. | fiksnog dijela kojeg čini umnožak koeficijenta: |
|  | • 0,03 za podatke razreda I ili |
|  | • 0,1 za podatke razreda II te |
|  | stvarnog troška inicijalnog preuzimanja podataka izračunat po elementima iz Priloga 1. ovoga Pravilnika i |
| 2. | godišnje naknade u iznosu od 10% fiksnog dijela naknade iz točke 1. iz 1.2.1.2 ovoga Priloga. |

Razred I. – podaci digitalnog katastarskog plana i temeljne topografske baze

Razred II. – ostali podaci iz Priloga 1. ovoga Pravilnika za koje postoje mrežne usluge.

Učestalost ažuriranja podataka je minimalno kvartalna.

Pristupom mrežnim uslugama iz ovoga poglavlja korisniku su dostupni podaci za područje Republike Hrvatske. Područje se može, ovisno o funkcionalnostima usluge, ograničiti na manju prostornu jedinicu (npr. županiju) te u tom slučaju se i cijena izračunava u odnosu na obuhvat prostorne jedinice temeljen na jedinici mjere za predmetni proizvod.

1.2.2. WFS

Za korištenje WFS usluga korisnik plaća naknadu:

Opcija 1:

|  |  |
| --- | --- |
| Razdoblje | Naknada (kn) |
| 1 godina | N |

N – godišnja naknada

P – naknada za pojedinačni upit odnosno odgovor na upit temeljen na Prilogu 1. ovoga Pravilnika

n – broj postavljenih upita

Ukupna godišnja naknada računa se po formuli:

N = 0,1 \* P \* n

Napomene:

1.     U slučaju da se WFS uslugom preuzima cijeli set podataka naknada se obračunava po metodi navedenoj u 1.2.1. ovoga Priloga.

2.     Minimalna godišnja naknada za jednu mrežnu uslugu iznosi 2.000,00 kn.

Opcija 2:

Ova opcija predstavlja godišnju fiksnu naknadu i računa se, ovisno o raspoloživim funkcionalnostima predmetne usluge, u odnosu na:

a) cijelo područje Republike Hrvatske

b) manju prostornu jedinicu (npr. županiju), gdje je to primjenjivo.

|  |  |
| --- | --- |
| Razdoblje | Naknada (kn) |
| 1 godina | N |

N – godišnja naknada korištenja mrežne usluge

P – naknada za jedinicu mjere predmetnog proizvoda temeljena na Prilogu 1. ovoga Pravilnika

n – ukupan broj (količina) podataka u odnosu na jedinicu mjere za područje države ili manje prostorne jedinice (npr. županije)

npr. za proizvod digitalni katastarski plan:

jedinica mjere – katastarska čestica

P – naknada za jednu katastarsku česticu sukladno Prilogu 1. ovoga Pravilnika

n – broj katastarskih čestica za područje države/manje prostorne jedinice (npr. županije) u trenutku potpisivanja ugovora

Ukupna naknada korištenja mrežne usluge računa se po formuli:

Razred I. – podaci digitalnog katastarskog plana i temeljne topografske baze

N = 0,03 \* P \* n

Razred II. – ostali podaci iz Priloga 1. ovoga Pravilnika za koje postoje mrežne usluge

N = 0,1 \* P \* n

1.2.3. WCS

Za korištenje WCS usluga korisnik plaća naknadu:

Opcija 1:

|  |  |
| --- | --- |
| Razdoblje | Naknada (kn) |
| 1 godina | N |

N – godišnja naknada

P – naknada za jedinicu mjere temeljena na Prilogu 1. ovoga Pravilnika

n – broj upita.

Ukupna naknada računa se po formuli:

N = 0,1 \* P\* n

Napomena: U slučaju da se WCS uslugom preuzima cijeli set podataka naknada se obračunava po metodi navedenoj u 1.2.1. ovoga Priloga.

Opcija 2:

Ova opcija predstavlja godišnju fiksnu naknadu i računa se, ovisno o raspoloživim funkcionalnostima predmetne usluge, u odnosu na:

a) cijelo područje Republike Hrvatske

b) manju prostornu jedinicu (npr. županiju), gdje je to primjenjivo.

|  |  |
| --- | --- |
| Razdoblje | Naknada (kn) |
| 1 godina | N |

N – godišnja naknada korištenja mrežne usluge

P – naknada za jedinicu mjere predmetnog proizvoda temeljena na Prilogu 1. ovoga Pravilnika

n – ukupan broj (količina) podataka u odnosu na jedinicu mjere za područje države ili manje prostorne jedinice (npr. županije)

npr. za proizvod digitalna ortofotokarta:

jedinica mjere – list

P – naknada za jedan list sukladno Prilogu 1. ovoga Pravilnika

n – broj listova ortofotokarate koji pokrivaju područje države/manje prostorne jedinice (npr. županije) u trenutku potpisivanja ugovora

Ukupna naknada korištenja mrežne usluge računa se po formuli:

N = 0,1 \* P \* n

1.3. MREŽNE USLUGE BEZ NAKNADE

Omogućen je pristup sljedećim mrežnim uslugama bez naknade:

• Mrežne usluge pretraživanja (CSV)

• Mrežne usluge pregleda iz članka 17. stavka 5. ovoga Pravilnika

• Mrežne usluge pregleda i preuzimanja za Registar geografskih imena.

2. OSTALE MREŽNE USLUGE

Pod ostalim mrežnim uslugama u smislu ovoga Pravilnika smatraju se mrežne usluge koje nisu prostorne, a odnose se na alfanumeričke podatke.

Opcija 1:

Ukupna naknada predstavlja zbroj:

1.     fiksnog dijela kojeg čini umnožak koeficijenta 0,1 i stvarnog troška inicijalnog preuzimanja podataka izračunat po elementima iz Priloga 1. ovoga Pravilnika i

2.     godišnje naknade u iznosu od 10% fiksnog dijela naknade iz točke 1. Opcije 1. poglavlja 2. ovoga Priloga.

Opcija 2:

|  |  |
| --- | --- |
| Razdoblje | Naknada (kn) |
| 1 godina | N |

N – godišnja naknada

P – naknada za pojedinačni upit odnosno odgovor na upit temeljen na Prilogu 1. ovoga Pravilnika

n – broj postavljenih upita

Ukupna naknada računa se po formuli:

N = 0,1 \* P \* n

PRILOG 3.

NAKNADE ZA IZDAVANJE PODATAKA DRŽAVNE IZMJERE I KATASTRA NEKRETNINA ZA OPĆU UPORABU NEPOSREDNO

1. DETALJNE TOPOGRAFSKE KARTE (DTK)

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| DTK u mjerilu 1 : 25 000  (TK25)\* | analogni | prošireni B2 | formatirani list karte | 30,00 kn |

\*) – DETALJNE TOPOGRFSKE KARTE (DTK) – analogne, preklopljene (falcane)

2. KNJIGE I NAKLADNIŠTVO

|  |  |  |  |  |
| --- | --- | --- | --- | --- |
| Naziv proizvoda | Oblik | Format podataka | Jedinica mjere | Naknada |
| Zbirka kartografskih znakova | analogni | knjiga | kom | 50,00 kn |
| Zbirka kartografskih znakova | digitalni | PDF | knjiga | 0,00 kn |
| Topografske karte na tlu Hrvatske | analogni | knjiga | kom | 100,00 kn |

PRILOG 4.

NAKNADE ZA KORIŠTENJE PODATAKA CROPOS SUSTAVA

1. CJENIK CROPOS USLUGA
 (naknada za jedan korisnički uređaj)

|  |  |  |  |  |  |
| --- | --- | --- | --- | --- | --- |
| Vrsta servisa | Točnost | Format podataka | Jedinica | Cijena | Troškovi registracije |
| CROPOS – DPS  diferencijalni servis pozicioniranja | 0,3 – 0,5 m | RTCM 2.3 | 1 godina\* | 1.000,00 kn | 300,00 kn\*\*\* |
| CROPOS – VPPS  visokoprecizni servis pozicioniranja | 0,02 – 0,04 m | RTCM 2.3  RTCM 3.1 | 1 minuta  1 godina | 0,35 kn  5.000,00 kn |
| CROPOS – GPPS  geodetski precizni servis pozicioniranja | post processing | RINEX  RINEX VRS | 1 minuta\*\* | 0,50 kn |

\* Usluga CROPOS – DPS naplaćuje se isključivo na godišnjoj razini

\*\* Usluga CROPOS – GPPS naplaćuje se isključivo po odabranom vremenskom intervalu

\*\*\* Troškovi registracije iznose 300,00 kn i naplaćuju se jednokratno prilikom podnošenja zahtjeva za registraciju, bez obzira na zahtijevani broj servisa.

Naknada za svaki sljedeći korisnički uređaj (istog korisnika):

Za svaki sljedeći korisnički uređaj istog, već registriranog korisnika, obračunat će se naknada na način da se naknada za prethodno registrirani korisnički uređaj pomnoži s koeficijentom 0,9, bez naplate troškova registracije.

PRILOG 5.

ZAHTJEV ZA ODOBRAVANJE IZDAVANJA PODATAKA KAO STALNOM KORISNIKU

Naziv/Ime i prezime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(stalni korisnik)

DRŽAVNOJ GEODETSKOJ UPRAVI

Područni ured za katastar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odjel za katastar nekretnina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ili

Središnji ured

ZAHTJEV ZA ODOBRAVANJE IZDAVANJA PODATAKA KAO STALNOM KORISNIKU

Molim vas da temeljem članka 10. stavaka 2. i 3. Pravilnika o određivanju visine stvarnih troškova uporabe podataka dokumentacije državne izmjere i katastra nekretnina, odobrite gore navedenoj fizičkoj/pravnoj osobi izdavanje podataka državne izmjere i katastra nekretnina kao stalnom korisniku.

Podnošenjem ovoga zahtjeva preuzimam/o obavezu da će se za izdavanje podataka podnositi pojedinačni zahtjevi te da će se stvarni troškovi uporabe podataka državne izmjere i katastra nekretnina plaćati po dostavljanju računa od strane Državne geodetske uprave.

Račun će se dostavljati:

a) po dosizanju iznosa od cca 1.000,00 kn

b) po dosizanju iznosa od cca 3.000,00 kn

c) jednom mjesečno

d) jednom tromjesečno

U \_\_\_\_\_\_\_\_\_\_\_, \_\_\_, \_\_\_\_, \_\_\_\_\_\_

Odgovorna osoba stalnog korisnika:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ |
| Ime i prezime | Potpis |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Napomena: Za podnošenje zahtjeva za odobravanje izdavanja podataka kao stalnom korisniku, ovlaštena je ISKLJUČIVO odgovorna osoba fizičke ili pravne osobe – korisnika.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odobrava se izdavanje podataka za stalnog korisnika prema podnesenom zahtjevu:

Naziv/Ime i prezime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(stalni korisnik)

Sukladno Zakonu o upravnim pristojbama (»Narodne novine«, br. 115/16) te Uredbi o tarifi upravnih pristojbi (»Narodne novine«, br. 08/17, 37/17 i 129/17), upravna pristojba po tarifnom broju 1. na ovaj zahtjev se ne naplaćuje.

U \_\_\_\_\_\_\_\_\_\_\_, \_\_\_, \_\_\_\_, \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odobrio:

KLASA: \_\_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ (popunjava službena osoba)

(mjesto i datum)

PRILOG 6.

IZJAVA

Temeljem članka 16. stavka 1. Pravilnika o određivanju visine stvarnih troškova uporabe podataka dokumentacije državne izmjere i katastra nekretnina dolje potpisani KORISNIK PODATAKA, daje sljedeću

IZJAVU

Izjavljujem da sam od Državne geodetske uprave preuzeo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(detaljno popisati preuzete podatke)

Preuzeti podaci bit će korišteni isključivo za

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(navesti svrhu, odnosno konkretni posao/zadatak)

Upoznati smo s činjenicom da smo preuzimanjem stekli pravo uporabe podataka za odobrenu svrhu/posao, te nam ni na koji način nije preneseno pravo vlasništva nad podacima.

Poznato nam je da je svako umnožavanje, davanje dobivenih podataka na uporabu drugim osobama kao i uporaba istih u druge svrhe osim za svrhu za koju su izdani, kažnjivo u smislu čl. 155. Zakona o državnoj izmjeri i katastru nekretnina (»Narodne novine«, br. 16/07, 152/08, 124/10, 56/13, 121/16, 9/17).

Korisnik: \_\_\_\_\_\_\_\_\_\_\_\_\_\_\_\_\_\_\_\_ Odgovorna osoba korisnika: \_\_\_\_\_\_\_\_\_\_\_\_\_\_\_\_\_\_\_ (naziv ili ime i prezime) (ime i prezime)

|  |  |
| --- | --- |
| OIB: \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
|  | (potpis) |

PRILOG 7.

ZAHTJEV ZA ODOBRAVANJE KORISNIČKOG IMENA I LOZINKE

Naziv/Ime i prezime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fizička ili pravna osoba koja ima suglasnost za obavljanje stručnih geodetskih poslova sukladno posebnom zakonu o obavljanju geodetske djelatnosti)

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DRŽAVNOJ GEODETSKOJ UPRAVI

podnosi

ZAHTJEV ZA ODOBRAVANJE KORISNIČKOG IMENA I LOZINKE

Molim vas da temeljem članka 12. stavaka 1. i 5. Pravilnika o određivanju visine stvarnih troškova uporabe podataka dokumentacije državne izmjere i katastra nekretnina, odobrite gore navedenoj fizičkoj/pravnoj osobi koja ima suglasnost za obavljanje stručnih geodetskih poslova izdanu rješenjem Državne geodetske uprave

KLASA: \_\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_ od \_\_\_\_\_\_\_\_\_\_\_\_

KLASA: \_\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_ od \_\_\_\_\_\_\_\_\_\_\_\_

KLASA: \_\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_ od \_\_\_\_\_\_\_\_\_\_\_\_

izdavanje korisničkog imena i lozinke za preuzimanje podataka državne izmjere i katastra nekretnina elektroničkim putem u svrhu izrade i predaje elaborata na pregled i potvrđivanje u digitalnom obliku korištenjem sustava Državne geodetske uprave za izradu geodetskog elaborata.

U \_\_\_\_\_\_\_\_\_\_\_, \_\_\_, \_\_\_\_, \_\_\_\_\_\_

Odgovorna osoba:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ |
| Ime i prezime | Potpis |

Napomena: Za podnošenje zahtjeva za izdavanje korisničkog imena i lozinke, preuzimanje i potpisivanje Izjave o korištenju preuzetih podataka, ovlaštena je ISKLJUČIVO odgovorna osoba fizičke ili pravne osobe kojoj je rješenjem Državne geodetske uprave izdana suglasnost za obavljanje stručnih geodetskih poslova.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odobrava se izdavanje korisničkog imena i lozinke za preuzimanje podataka državne izmjere i katastra nekretnina elektroničkim putem u svrhu izrade i predaje elaborata na pregled i potvrđivanje u digitalnom obliku korištenjem sustava Državne geodetske uprave za izradu geodetskog elaborata, prema podnesenom zahtjevu i to:

Naziv/Ime i prezime \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

OIB \_\_\_\_\_\_\_\_\_\_\_\_\_\_\_\_\_\_\_\_\_

koja se vodi u Evidenciji suglasnosti Državne geodetske uprave pod brojem: \_\_\_\_\_\_\_\_.

Korisničko ime: \_\_\_\_\_\_\_\_\_\_\_\_\_\_\_\_\_\_

Lozinka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odobreno Korisničko ime i Lozinka može se koristiti za pristup sljedećim adresama:

One Stop Shop (OSS): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sustav digitalnog geodetskog elaborata (SDGE): \_\_\_\_\_\_\_\_\_\_\_\_\_\_\_\_

Sukladno Zakonu o upravnim pristojbama (»Narodne novine«, br. 115/16) te Uredbi o tarifi upravnih pristojbi (»Narodne novine«, br. 08/17, 37/17 i 129/17), upravna pristojba po tarifnom broju 1. na ovaj zahtjev se ne naplaćuje.

U \_\_\_\_\_\_\_\_\_\_\_, \_\_\_, \_\_\_\_, \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odobrio:

KLASA: \_\_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_

Zagreb, \_\_\_\_\_\_\_\_\_\_\_\_\_\_\_\_\_\_\_\_\_\_ (popunjava službena osoba)

Ime i prezime, OIB, broj osobne iskaznice:\_\_\_\_\_\_\_\_\_\_\_\_\_\_\_\_\_\_

Datum preuzimanja: \_\_\_\_\_\_\_\_\_\_\_\_

PRILOG 8.

IZJAVA

Temeljem članka 16. stavka 3. Pravilnika o određivanju visine stvarnih troškova uporabe podataka dokumentacije državne izmjere i katastra nekretnina dolje potpisana odgovorna osoba fizičke ili pravne osobe kojoj je rješenjem Državne geodetske uprave izdana suglasnost za obavljanje stručnih geodetskih poslova, daje sljedeću

IZJAVU

Izjavljujem da ću podatke dokumentacije državne izmjere i katastra nekretnina preuzete elektroničkim putem upotrebljavati isključivo za potrebe održavanja katastra nekretnina, katastra zemljišta i katastra infrastrukture.

Upoznati smo s činjenicom da smo preuzimanjem stekli pravo uporabe podataka za odobrenu svrhu/posao, te nam ni na koji način nije preneseno pravo vlasništva nad podacima.

Poznato nam je da je svako umnožavanje, davanje dobivenih podataka na uporabu drugim osobama kao i uporaba istih u druge svrhe osim za svrhu za koju su izdani, kažnjivo u smislu čl. 155. Zakona o državnoj izmjeri i katastru nekretnina (»Narodne novine«, br. 16/07, 152/08, 124/10, 56/13, 121/16, 9/17).

|  |  |
| --- | --- |
| Korisničko ime i lozinku preuzeo: | \_\_\_\_\_\_\_\_\_\_\_\_\_\_\_\_\_\_ |
|  | (vlastoručni potpis) |

|  |  |
| --- | --- |
| Korisnik: \_\_\_\_\_\_\_\_\_\_ | Odgovorna osoba korisnika: \_\_\_\_\_\_\_\_ |
| (naziv ili ime i prezime) | (ime i prezime) |
| OIB: \_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
|  | (potpis) |